b'\n_START_ARTICLE_\nDen ukrainske sosialistiske sovjetrepublikk\n_START_SECTION_\nOpprettelsen av staten, og eget land\n_START_PARAGRAPH_\nEtter den russiske revolusjon pr\xc3\xb8vde flere politiske fraksjoner \xc3\xa5 skape en uavhengig Ukrainsk stat. Den 28. juni 1917 opprettet ukrainske bolsjeviker og mensjeviker Den ukrainske nasjonale republikk, og erkl\xc3\xa6rte uavhengighet fra Russland._NEWLINE_Den 20. november 1917 erkl\xc3\xa6rte Ukraina seg som en autonom del av Den russiske sovjetiske f\xc3\xb8derative sosialistrepublikk. _NEWLINE_Bolsjevikene \xc3\xb8nsket en f\xc3\xb8derasjon med den russiske sovjetrepublikken, men manglet bred folkelig st\xc3\xb8tte. Under en separat kongress deklarerte de opprettelsen av sovjetrepublikken Ukraina (Respublyka Rad Ukrajiny) den 25. desember 1917, som imidlertid ogs\xc3\xa5 var uavhengig av Russland._NEWLINE_Den 22. januar 1918 ble deretter den ikke-kommunistiske ukrainske folkerepublikk, opprettet \xe2\x80\x93 ogs\xc3\xa5 uavhengig av Russland. Mellom 27. januar og 1. mars 1918 ble landet okkupert av russerne, og internt fulgte en serie allianser mellom anarkister og paramilit\xc3\xa6re grupper av haydamaker._NEWLINE_Mellom 1. mars og 16. desember 1918 ble landet deretter okkupert av en allianse mellom Tyskland og \xc3\x98sterrike-Ungarn. Bolsjevikene ble fullstendig fordrevet fra Ukraina, og mellom 18. april og 20. november 1918 var den kommunistiske staten oppl\xc3\xb8st i samband med Freden i Brest-Litovsk som sa la Ukraina i den tyske innflytelsessf\xc3\xa6ren. Etter Tysklands nederlag i f\xc3\xb8rste verdenskrig ble denne avtalen ignorert og den 14. desember 1918 ble deretter Den ukrainske folkerepublikk gjenopprettet. Mellom 18. desember 1918 og 8. april 1919 ble Odessa okkupert av de vestallierte. _NEWLINE_Den 6. januar 1919 ble Den ukrainske sosialistiske konsilie-republikk grunnlagt, for deretter \xc3\xa5 opph\xc3\xb8re den 21. desember 1919. Under den polsk-sovjetiske krig (februar 1919 \xe2\x80\x93 mars 1921) kjempet Den ukrainske folkerepublikk og Den ukrainske sosialistiske sovjetrepublikk (Sovjet-Ukraina) p\xc3\xa5 hver sin side. Etter krigen, den 7. mai 1921 ble imidlertid den ikke-kommunistiske delen av Ukraina absorbert av Den ukrainske sosialistiske sovjetrepublikk. Denne staten forble s\xc3\xa5 et eget land i de neste 1,5 \xc3\xa5rene.'